CELEX: 21996D1114(09)
Language: da
Date: 1996-07-19 00:00:00
Title: Afgørelse truffet af Det Blandede EØS-Udvalg nr. 46/96 af 19. juli 1996 om ændring af bilag XIV (Konkurrence) til EØS-aftalen

Avis juridique important

|

21996D1114(09)

Afgørelse truffet af Det Blandede EØS-Udvalg nr. 46/96 af 19. juli 1996 om ændring af bilag XIV (Konkurrence) til EØS-aftalen  

EF-Tidende nr. L 291 af 14/11/1996 s. 0039 - 0040

AFGØRELSE TRUFFET AF DET BLANDEDE EØS-UDVALG Nr. 46/96 af 19. juli 1996 om ændring af bilag XIV (Konkurrence) til EØS-aftalen DET BLANDEDE EØS-UDVALG HAR -under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, ogud fra følgende betragtninger:Bilag XIV til aftalen blev ændret ved afgørelse nr. 12/96 truffet af Det Blandede EØS-Udvalg den 1. marts 1996 (1);Kommissionens forordning (EF) nr. 1475/95 af 28. juni 1995 om anvendelse af traktatens artikel 85, stk. 3, på kategorier af salgs- og serviceaftaler vedrørende motorkøretøjer (2) bør indarbejdes i aftalen -TRUFFET FØLGENDE AFGØRELSE:Artikel 1 I bilag XIV til aftalen indføjes følgende punkt efter punkt 4 (Kommissionens forordning (EØF) nr. 123/85):»4a. 393 R 1475: Kommissionens forordning (EF) nr. 1475/95 af 28. juni 1995 om anvendelse af traktatens artikel 85, stk. 3, på kategorier af salgs- og serviceaftaler vedrørende motorkøretøjer (EFT nr. L 145 af 29. 6. 1995, s. 25).Forordningens bestemmelser gælder i forbindelse med aftalen med følgende tilpasninger:a) I artikel 5, stk. 1, nr. 2, litra d), erstattes ordet »medlemsstat« med »EF-medlemsstat eller EFTA-stat«.b) I det indledende afsnit i artikel 8 erstattes »i overensstemmelse med artikel 7 i forordning nr. 19/65/EØF« med »enten på eget initiativ eller efter anmodning fra den anden tilsynsførende myndighed eller fra en stat, der henhører under dens kompetenceområde, eller fra fysiske eller juridiske personer, som påstår at have berettiget interesse heri«.c) Følgende stykke tilføjes i slutningen af artikel 8:»Den kompetente tilsynsførende myndighed kan i sådanne tilfælde træffe afgørelse i overensstemmelse med artikel 6 og 8 i forordning nr. 17 eller tilsvarende bestemmelser i protokol 21 til EØS-aftalen, uden at der kræves nogen notifikation fra de berørte virksomheder.««Artikel 2 Teksterne til forordning (EF) nr. 1475/95 på islandsk og norsk, som er knyttet til de respektive sproglige udgaver af denne afgørelse, er autentiske.Artikel 3 Denne afgørelse træder i kraft den 1. august 1996, forudsat at Det Blandede EØS-Udvalg har modtaget alle fornødne meddelelser i henhold til aftalens artikel 103, stk. 1. Den finder anvendelse fra den 1. oktober 1995. De enkelte EFTA-stater kan vedtage overgangsforanstaltninger for perioden mellem den 1. juli 1995 og datoen for vedtagelsen i det omfang, det er nødvendigt af forfatningsmæssige årsager.Artikel 4 Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.Udfærdiget i Bruxelles, den 19. juli 1996.På Det Blandede EØS-Udvalgs vegneH. HAFSTEINFormand(1) EFT nr. L 124 af 23. 5. 1996, s. 13.(2) EFT nr. L 145 af 29. 6. 1995, s. 25.